  Туспуктэм: Константин Вознесенских Майя Бывальцева Ижкарысь аэропортлы калыккуспо инлык сётӥзы. Росси кивалтэтлэн тӧроеныз Михаил Мишустинэн 22-тӥ оштолэзе кинюртэм косэм (распоряжение) эрикрадо ивортодэтэн нимлыко интернет-порталын шараямын. Удмуртиысь аэропортын вузъёсты но калыкез Россилэн кунгожез пыр лэзён пункт усьтозы. « Азьпалан лэзён пунктэз радъянъя трос ужа на. Тӥрлык басьтоно но пуктоно, кунгожез утисьёсты, таможенникъёсты, Россельхозысь но Росветнадзорысь ӧнерчиосты кутоно. Кун ӧриен кутонэз ортчоно. Оглом, ар – кык котыр рос-прос ужан » Александр Синельников, «Ижавиа» огазеяськонлэн кивалтӥсез Солэн кылъёсызъя, 91 федерал аэропортъёс пӧлысь Ижкарысь аэровокзал 79-тӥез калыккуспо аэропорт луиз. Тодэ вайытом, аэропортын выль терминал пуктыны кутскизы ни. Тегъёс: аэропорт Ижкар Удмуртия  